'Potch-burgemeester sál ontsetel word' | Nuus24
Johannesburg – Die DA se prof. Annette Combrink sal drie maande lank as burgemeester van die Tlokwe-stadsraad in Potchefstroom kan regeer voordat sy deur ‘n mosie van wantroue ontsetel word, het die ANC gewaarsku.Beeld berig die opposisieparty is op hul hoede vir enige pogings deur die regerende party om Combrink uit haar pos te verwyder. Sy het twee weke gelede onverwags die burgemeester geword.Haar voorganger, Maphetle Maphetle van die ANC, het in ‘n onderhoud gesê die regerende party sal die stadsraadsreël eerbiedig dat ’n mosie nie twee maal binne drie maande voor die stadsraad mag dien nie.“Alles is nie verlore nie,” het hy gesê oor die DA-oorname, wat plaasgevind het nadat hy en sy ondersteuners uitgestap het nadat ’n mosie van wantroue in hom met die steun van talle ANC-raadslede aanvaar is.Volg Nuus24 op Twitter
Lees meer oor: annette combrink | potchefstroom | sa politiek | demokratiese alliansie VOLGENDE OP NUUS24X